Johan Kock
Johan Kock (4. kesäkuuta 1861 Helsinki – 13. huhtikuuta 1915 Fitchburg, Massachusetts, Yhdysvallat) oli Venäjän armeijasta 1897 Viipurissa eronnut alikapteeni. Hän oli vallankumouksellinen aktivisti ja johti punakaartien valtakunnallista organisaatiota vuosina 1905-1906.
Kockin vanhemmat olivat merimies Johan Kock ja Johanna Katiska. Hän valmistui Venäjällä upseeriksi 1885 ja palveli Viipurin pataljoonassa eroonsa saakka. Sittemmin hän toimi maanviljelijänäkin, mutta 1900 hän oli oli toimittajana Viipurissa ja järjesteli siellä etappiteitä vallankumouksellisen aineiston salakuljettamiseksi Ruotsista Suomen kautta Venäjälle.
Vuoden 1905 suurlakon yhteydessä luotiin sekä akateemisten piirien että työväen taholla järjestyskaarteja. Kockista tuli näin muodostetun kansalliskaartin komentaja, missä tehtävässä hän nautti Suomen kenraalikuvernööri Ivan Obolenskin luottamusta. Samalla Obolenski kuitenkin neuvotteli myös perustuslaillisten kanssa poliittiseen ratkaisuun pääsemiseksi. Akateemiset kaartinosastot eivät hyväksyneet Kockin valintaa ja siksi ylioppilaiden ja polyteknikkojen osastot erosivat kaartista ja ryhmittyivät Gösta Theslöfin johdolla omaksi järjestökseen. Perustuslailliset halusivat lopettaa suurlakon 5. marraskuuta, kun taas punakaartilaiset pyrkivät jatkamaan sitä. Lakon jatkoa kannattanut Kock oli mukana rauhoittelemassa kärjistynyttä tilannetta osapuolten välillä. Lakon päätyttyä 6. marraskuuta ja seuraavana päivänä pidetyn joukkokokouksen jälkeen Kock veti omat joukkonsa Helsingin poliisiasemilta.
Kock oli mukana Viaporin kapinassa, jonka epäonnistuttua hän pakeni muiden aktivistien avulla Ruotsiin ja sieltä Englantiin ja edelleen Yhdysvaltoihin. Siellä hän jatkoi poliittista toimintaansa lehtimiehenä ja suosittuna puhujana. Vielä Kockin paettua Suomesta hänen mainettaan käytettiin hyväksi ja hänen väärennetyn nimikirjoituksensa avulla annettiin lisäpontta kirjavien vallankumousjoukkioiden asiakirjoille. Kockin puoliso vuodesta 1897 oli Emilia Exell (k. 1946).
Seitsemän päivää keskusasemalla (1906) Avoin kirje herra Arvid Järnefeltille (1916)
Vapaasti ladattavia Johan Kock'in e-kirjoja sekä
Sainio, Venla 2001. Suurlakko päivä päivältä Suomen Kuvalehti 11/2001 Suomen historia osa 6 (1987) Weilin + Göös Arvid Järnefelt; Venehojalaiset (kirjan keskiössä on fiktioitu kuva Viaporin kapinasta, ja Kockin kaltainen hahmo esiintyy nimellä "Kapteeni") Citation error, replace with{{cite book| author = Antti Häkkinen| title = 'Oletteko te se sama Kokki?' Johan Adolf Kockin elämänkulku| location = Helsinki| publisher = Suomen historiallinen seura| year = 2000| version = Teoksessa Keulakuvia ja peränpitäjiä: vanhan ja uuden yhteiskunnan rajalla| id = ISBN 951-710-125-2| accessdate = 12.6.2014| page = 289-309}} Ere Kolu: Aktivisti (2005) Tammi. Kolu (oik. Kustaa Liukonen) tarjoaa muistelmissaan muutaman tuokiokuvan Kockista, jonka henkivartiokaartiin hän kuului. Citation error, replace with{{cite book| author = Vsevolod Vladimirov| title = The Revolution in Finland under Prince John Obolensky| location = London| publisher = Wyman & Sons, Ltd.| year = 1911| version = Victor E. Marsden, kääntäjä| language = Transclusion error: {{En}} is only for use in File namespace. Use {{lang-en}} or {{en icon}} instead.| format = [ online version]}} Citation error, replace with{{cite book| author = Ilmari Heikinheimo| title = Suomen elämäkerrasto| location = Helsinki| publisher = Werner Söderström Osakeyhtiö| year = 1955}} Sivu 396.
Luokka:Amerikansuomalaiset henkilöt Luokka:Suomalaiset upseerit Luokka:Suomalaiset kapinajohtajat Luokka:Vuonna 1861 syntyneet Luokka:Vuonna 1915 kuolleet